Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 158

2. A vizsga tartalma A vizsgafeladatot az intézmény úgy határozza meg, hogy a megoldásból mérhető legyen a tanuló tárgytervező, tárgyalkotó képessége, tárgy- és környezetkultúra iránti elkötelezettsége. A tárgytervező feladat tükrözze a tanuló funkciónak, gondolati tartalomnak megfelelő formatervező készségét, a fémművesség anyagairól, sík- és téralakítási módjairól, felületdíszítési módozatairól, a fémművesség műfaji sajátosságairól, esztétikai törvényszerűségeiről, hagyományairól megszerzett ismereteit. A tárgyalkotó feladat megoldása mutassa be a tanuló fémműves technikákban megszerzett jártasságát, szakmai tudását, művészi igényességét. 2.1. A fémműves műhelygyakorlat gyakorlati vizsga két részből tevődik össze: A) Rajzi, tervezési dokumentációval, szakmai indoklással együtt benyújtott kész fémműves tárgy vagy tárgyegyüttes. A benyújtott – tanári irányítással tervezett és kivitelezett – színes rajzi, tervezési munka (vázlat-, szerkezet-, nézet-, műszaki rajzi dokumentáció) alapján, szabadon választott technikával ─ hideg- és melegalakító műveletek valamelyikével, vagy azok kombinációjával – lemezalakító műveletekkel (nyújtással, hajlítással, fűrészeléssel, vágással, lyukasztással, fémnyomással), kovácsolással, öntéssel, forgácsolási eljárásokkal, rögzítésekkel (oldható és oldhatatlan kötésekkel) megvalósított vizsgamunka lehet: – természetes anyagokkal (szaru, csont, fa, gyöngyház, ásvány…), szintetikus kövekkel, – filigránnal, 2006/62/II. szám – zománccal, – traszírozással, domborítással, cizellálással, – maratással díszített tárgy. A vizsgamunkát az alapfok utolsó évfolyamának szorgalmi ideje alatt, a második félévben kell elkészíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek. B) A záróvizsga helyszínén, ideje alatt önállóan elkészített fémműves tárgy. A fémműves vizsgatárgy az intézmény által meghatározott tárgytípus, a tanuló által készített tervvázlat alapján, a funkció-forma-díszítmény összhangjára törekvő alkotás (hengerléssel, dróthúzással, láncszemek kialakításával, összekapcsolásával létrehozott nyaklánc, karkötő vagy ásványok befoglalásával készített ékszer…). 2.2 A fémműves műhelygyakorlat szóbeli vizsga tartalma: – a fémművesség anyagai, – a fémalakítás műveletei (hideg- és melegalakítási eljárások), – sík- és téralakítás, – fémdíszítési módok, – felületkezelési eljárások, – a fémművesség legjelentősebb tárgyi emlékei, alkotói, műhelyei, – a fémművesség fejlődési szakaszai, technikai vonulatai, stíluskorszakai, – a fémművesség egészség- és környezetvédelmi alapismeretei.

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes